Elmol (Talpa europaea)

Elmol (Talpa europaea) tir tana moukolafa katca ke Talpa oxi vey Talpidae yasa ( Talpinae volveyyasa ) ke SORICOMORPHA veem. Gan Linnaeus bak 1758 taneon zo pimtayar.

 Pimtara 
Elmol va blirugal koe leveda loedje tiskir, koe lupaxa suxana kan gijarotif kotceem. Alto tir klavekackaf gu bata blirinda : abrotcaf pezay va prantafa sokra tadler. Iteem tir pinapaf isen in va oblakot somedir. Ebeltaf im tir drumef is pibaf, a pilkovaf woyok inde in drikon grupabdulanir lidame gruradimlanir, koo dace nilafa lupaxa.

Inaf abduebeweem sotir prantaf isen mantaf inieem tir dem kotca grusuxasa va tawa. Inafa uzatca isu gildetca tir popofa.

Kotviele sinka aultover, pune elmol va pak ke blis wivgeem abdilon aliziyin kan bugdara gikrilar : batkane va balikeks dem loon 1000 lesko rokobeder. Imwugalon, va lotitsuyafa lupaxa gisuxar lize va 2 ik 7 wiiskaf is imiskaf oc nazbatar, i va elmoloc gijaf dum xotap.

 Vexala dem apteem 
Sedme Mammal Species of the World (siatos ke 2005), bata katca vas 3 apta ruldar :
 Elmol (Talpa europaea europaea) (Linnaeus, 1758)
 Elmol (Talpa europaea cinerea) (Gmelin, 1788)
 Elmol (Talpa europaea velessiensis) (Petrov, 1941)

 Pulasa vuestexa is klita 
 (en) vuest- : Mammal Species of the World (v- 3, 2005) : Talpa europaea (Linnaeus, 1758)
 (en) vuest- : CITES : Talpa europaea
 (en) vuest- : UICN : katca Talpa europaea (Linnaeus, 1758)
 (en, fr) vuest- : ITIS : Talpa europaea (Linnaeus, 1758)
 (en) vuest- : Tree of Life Web Project : Talpa europaea
 (en) vuest- : Catalogue of Life : Talpa europaea (Linnaeus, 1758)
 (en) vuest- : Paleobiology Database : Talpa europaea (Linnaeus, 1758)
 (en) vuest- : Animal Diversity Web : Talpa europaea
 (en) vuest- : NCBI : Talpa europaea
 Ara vuestexa 
 Elmol (Talpa europaea) dene Wikispecies

 Kotavafa vuestesa klita 
 Kotava winugaf moukolaf ravlemak (Kotava, Latinava, 2019)


Elmol (Talpa europaea)
Elmol (Talpa europaea)
Elmol (Talpa europaea)